kardosdrur/scandi-wiki huggingface dataset:
Odd Ivar Solvold

Odd Ivar Solvold (født 21. juli 1969 i Bamble, Norge ) er en norsk kok fra Sandefjord, som vandt en bronzemedalje ved Bocuse d'Or i 1997. 

Solvold har i tillæg til sin egen karriere som kok og restauratør skrevet kogebøger samt med succes deltaget i kulinariske konkurrencer, været coach/mentor for Bocuse d'Or-deltagere, herunder Charles Tjessems (guldmedalje ved Bocuse d'Or 2003), Geir Skeie (guldmedalje ved Bocuse d'Or Europe 2008 og Bocuse d'Or i 2009), og Ørjan Johannessen (guldmedalje i Bocuse d'Or Europe 2012).

Referencer 

Kokke
Personer fra Norge
Baltsfjorden

Baltsfjorden er en fjord på nordsiden af øen Senja i Lenvik kommune i Troms og Finnmark  fylke  i Norge, med indløb fra Norskehavet. Fjorden er 7,5 km lang, og går mod syd fra indløbet mellem Nøringen og Hekkingen fyr til gården Baltsfjord inderst i fjorden. Syd for Hekkingen går Hekkingsundet mod øst til Malangen.

Det er spredt bebyggelse på begge sider af fjorden, men det eneste med tættere bebyggelse ligger omkring Gamvika på østsiden, oftest kaldt Baltsfjord. Stedet er det eneste langs fjorden som har vejforbindelse, en 6 kilometer lang kommunal vej gennem Astridalen, mod syd til Botnhamn.

Kilder og henvisninger 

Fjorde i Troms og Finnmark
Lenvik
Senja
Ormemel

Ormemel eller Orme-mel er det smulder, der fremkommer når en "orm" gnaver i et materiale, som f.eks. træ. "Ormene" er forskellige larver af insekter, f.eks. borebiller eller træbukke. Melet er ofte den første indikation af, at træet er angrebet af skadedyr.

Kilder 

Materialer
Abraham Darby

Abraham Darby har flere betydninger:

Mennesker 

 Abraham Darby I (1678 – 1717), den første af flere mænd af det navn i en engelsk kvæker familie, der spillede en vigtig rolle i den industrielle revolution. Han udviklede en ny metode til fremstilling af strygejern med koks.
 Abraham Darby II (1711 – 1763), den anden Abraham Darby, søn af den første.
 Abraham Darby III (1750 – 1789), den tredje Abraham Darby, søn af den anden, kendt for opførelsen af verdens første jernbro på et sted senere kendt som Ironbridge.
 Abraham Darby IV (1804 – 1878), Sheriff af Buckinghamshire, nevø af den tredje Abraham Darby.

Andre anvendelser 

 Rosa 'Abraham Darby' , en rosenkultivar
 Abraham Darby Specialist School for Performing Arts, en skole i Telford, England
Dave Brailsford

Sir David John Brailsford (født 29. februar 1964) er en britisk cykeltræner og holdleder. Han har fra 1997 til 2014 haft ledende stillinger hos British Cycling, og har siden 2010 været øverste chef for cykelholdet .

Referencer

Eksterne henvisninger 

 Dave Brailsford hos 

Personer tildelt Commander of the Order of the British Empire
Personer fra Derby
Cykelsport i Storbritannien
Karen Uhlenbeck

Karen Keskulla Uhlenbeck (født 24. august 1942) er en amerikansk matematiker.

I 2019 blev Uhlenbeck den første kvinde til at vinde Abel-prisen for "banebrydende resultater indenfor geometriske partielle differentialligninger, gauge-teori og integrerbare systemer, og for hendes arbejdes grundlæggende indflydelse på analyse, geometri og matematisk fysik." 

Uhlenbeck modtog sin BA (1964) fra University of Michigan  og derefter både MA (1966) og PhD (1968) fra Brandeis University, den sidste med PhD-afhandlingen The Calculus of Variations and Global Analysis.

Efter ophold ved MIT, Berkeley, og University of Illinois at Urbana-Champaign, flyttede Uhlenbeck til University of Illinois at Chicago i 1976, hvor hun blev tildelt en stilling som professor. Hun flyttede i 1983 til University of Chicago, hvor hun etablerede sig som en af sin generations mest fremtrædende matematikere, med interesser indenfor ikke-linære partielle differentialligninger, differentialgeometri, gauge-teori, topologisk kvantefeltteori og integrerbare systemer. Endelig blev Uhlenbeck i 1988 udpeget til at bestride Sid W Richardson Foundation Regents Chair-professoratet ved University of Texas i Austin.

Kilder 

Personer fra Cleveland
Pages with unreviewed translations
Matematikere fra USA
Lysbotn

Lysbotn (nordsamisk: Liidditvuotna) er en fjord den nordøstlige del af  øen Senja i Troms og Finnmark   fylke  i Norge. Fjorden går ind mellem Lysnes og Årnes fra Gisundet i Lenvik kommune. Det er vej langs hele fjorden. På østsiden går en lokal vej ud mod Ydre Årnes, i sydvest går fylkesvej 861, som fortsætter mod vest over ejdet mod Stønnesbotn og fra Lysnes, på nordvestsiden går fylkesvej 271 (Troms) ud mot Vang.

Langs vestsiden af fjorden ligger  bygderne Lysnes, Vangshamn, Skardsvåg og Vang. I Lysnes er der butik og hurtigbådsforbindelse til Tromsø. Lysbotn tilhører Gibostadområdet og har knap 150 indbyggere.

Kilder og henvisninger 

Fjorde i Troms og Finnmark
Lenvik
Senja
Shakhida Shaimardanova

Shakhida Shaimardanova (født 1938 i Tashkent, Usbekistan, Rusland) er en soviet/russisk komponist.

Shaimardanova studerede komposition og teori på Tashkents Musikkonservatorium. Hun har skrevet en symfoni ,violinkoncert orkesterværker, balletmusik etc.

Hun hører til de ledende komponister fra Usbekistan. Hun komponerer i en moderne klassisk stil, kombineret med folklore fra landets regioner.

Udvalgte værker 

 Symfoni - i en sats (1960) - for orkester
 Sinfonietta (19?) - for orkester
 Varmt forår (19?) -  ballet 
 Violinkoncert (19?) - for violin og orkester

Kilde 
 Om Shakhida Shaimardanova på www.musicweb-international.com

Komponister fra Rusland
Komponister fra Usbekistan
Kamil Kendzhayev

Kamil Kendzhayev (født 1939 i Ordzhonikidze, Tajikistan, Rusland) er en usbekisk/russisk komponist.

Kenzhayev studerede komposition på Tashkent Musikonservatorium i Usbekistan, hvor han slog sig ned fra sin studietid.

Han har skrevet en symfoni, orkesterværker, operaer, kammermusik, korværker og instrumental værker for mange instrumenter etc.

Udvalgte værker 

 Lyrisk Symfoni "Til minde om  S. Ayny" (1965) - for orkester
 Ungdoms Overture (1976) - for orkester

Kilde 
 Om Kamil Kenzhayev på www.musicweb-international.com

Komponister fra Rusland
Komponister fra Usbekistan
Komponister fra Tadsjikistan
Rumil Vildanov

Rumil Jiangirovich Vildanov (  ; født 24. november 1939 i Bisjkek, Kirgisistan, død 18. februar 1987 i Tasjkent, Usbekistan, Rusland) var en sovjetisk usbekisk komponist og lærer.

Vildanov studerede komposition på Tasjkent Musikkonservatorium. Han har skrevet fire symfonier, orkesterværker, komedieværker, korværker og filmmusik, som han nok er mest kendt for.

Han blev efter sin afgangseksamen på konservatoriet ansat som lærer på Tasjkent Musikkonservatorium, hvor var aktiv til sin død. Han hører til Usbekistans ledende komponister.

Udvalgte værker 

 Symfoni nr. 1 (1962) - for orkester
 Symfoni nr. 2 "Stenene græder" (1967) - for orkester
 Symfoni nr. 3 (1968) - for orkester
 Symfoni nr. 4 (1970) - for orkester
 Violinkoncert (1968) - for violin og orkester
 2 Klaverkoncerter (1965, 1968) - for klaver og orkester
 Andro og Sandro (1975) - filmmusik

Kilde 
 Om Rumil Vildanov på www.musicweb-international.com

Komponister fra Rusland
Komponister fra Usbekistan
Lærere
Personer fra Bisjkek
Dsjovdet Gadsjijev

Akhmed Dsjovdet Ismail Ogly Gadsjijev (  ; aserbajdsjansk: Hacıyev Əhməd-Cövdət İsmayıl oğlu ; født 5. juni 1917 i Sjeki i Det Russiske Kejserrige (i det nuværende Aserbajdsjan), død 18. januar 2002 i Baku) også kendt som Jovdat Hajiyev var en aserbajdsjansk komponist og lærer.

Gadsjijev blev i 1935 indskrevet på musikkonservatoriet i Baku, hvor han studerede under Uzeyir Hajibeyov, Sergej Vasilenko og senere Dmitrij Sjostakovitj. Året efter komponerede Gadsjijev sin første symfoni, Symfoni nr. 1, den første symfoni skrevet af en aserbajdsjansk komponist. Værket medførte, at Gadsjijev blev optaget på Moskvas musikkonservatorium i 1938.

Han skrev 9 symfonier, orkesterværker, kammermusik, en opera (Vatan), oratorier, soloinstrumentalværker etc.

Han blev efter sin studietid og afgangseksamen fra Azerbaijan State Conservatory ansat som lærer i komposition og teori samme sted. Han er nok mest kendt som symfoniker og hører til de ledende komponister fra Aserbajdsjan.

Udvalgte værker 

 Symfoni nr. 1 (1936) - for orkester
 Symfoni nr. 2 (1946) - for orkester
 Symfoni nr. 3 (1947) - for orkester
 Symfoni nr. 4 "Til minde om V.I. Lenin" (1952) - for orkester
 Symfoni nr. 5 "Mennesket, Jorden, Rummet" (1972) - for orkester
 Symfoni nr. 6 "Den 20 Januar" (1991) - for orkester
 Symfoni nr. 7 "Til minde om offrerne" (1992) - for orkester
 Symfoni nr. 8 "Han er blevet valgt af tiden" (1996) - for orkester
 Symfoni nr. 9 "Op i højderne" (1997) - for orkester
 Sinfonietta (1938) - for orkester

Referencer

Kilder / Eksterne henvisninger 
 Om Dzhevdet Gadzhiev på www.musicweb-international.com 
 Opslag på The Free Dictionary 

Komponister fra Rusland
Lærere
Jane Sandberg

Jane Mylenberg Sandberg (født 28. november 1966 i Gentofte) har siden 2015 været  museumsdirektør på Enigma – Museum for post, tele & kommunikation. Tidligere har hun blandt andet været museumsdirektør på Trapholt Museum (2007-08) og Øregaard Museum (2003-07).

Uddannelse 
Jane Sandberg blev cand.phil. i kunsthistorie fra Københavns Universitet i 1996, journalist fra Danmarks Journalist Højskole i 2001 og master i kommunikation fra Aarhus Universitet i 2005.

Virke 
Tidligere administrerende direktør Akademisk Arkitektforening (2008-2015), informationschef Thorvaldsens Museum (2000-2003), udstillingschef Gl. Strand (1996-1996). Medstifter af festivalen Golden Days og sekretariatsleder samme sted (1993-1996), sekretariatschef UN Social Summit (1993-1994), Medlem af bestyrelsen for Designskolen Kolding (2014-2017), Nærum Gymnasium (2017-), Ny Carlsberg Museumslegat (2016-), PostNords Frimærkeråd (2017-), Trapholt (2019 -), Foreningen Brobyggerne, næstformand (2019 -). Forfatter til en lang række bøger om kunst og kultur, bl.a. "Ingen kan tjene alle til takke. Paul Fischer", "Lerets Magi - det keramiske kunstnerfællesskab i Utterslev 1883-1891", "Bornholm, Bornholm, Bornholm" sammen med Pernille Gjede og senest "Come Together - Fællesskaber i Danmark".

Referencer 

Museumsdirektører fra Danmark
Personer i Kraks Blå Bog
Butbladet frynsebregne

 
Butbladet frynsebregne (Woodsia obtusa) er en bregneart, der er hjemmehørende i Appalachia og det østlige Nordamerika. 

De lave planter (op til 30-40 cm) kan i Danmark findes i haver. Den foretrækker kalkholdig jordbund, men vokser også i pH-neutral jord. Det kan vokse på klippeflader eller i stensamlinger.

Den butbladede frynsebregne kan forveksles med visse arter af bægerbregne-slægten (Cystopteris), men er kendetegnet ved at være mere behåret.

Referencer 

Bregner
Gourmet

Gourmet (udtales [guɐ̯ˈme]) er et kulturelt ideal, der er forbundet med fin mad og drikke, eller haute cuisine, som er karakteriseret ved raffinerede kunstfærdige retter og æstetisk afbalancerede måltider af flere kontrasterende ofte fyldige retter. Historisk set har de ingredienser, der anvendes i måltidet, været sjældne for regionen. De kunne påvirkes af staten og de religiøse skikke. Udtrykket bruges som regel positivt til at beskrive folk med raffineret smag og lidenskab. Gourmetmad tilbydes i mindre, dyrere portioner. Der er også tendens til  tværkulturelle interaktioner, når det kommer til gourmet, med introduktion af ingredienser, materialer og praksisser.

Betegnelsens oprindelse 
Ordet gourmet er fra det franske udtryk for en vinmægler eller vinsmager ansat af en vinforhandler. Friand var tidligere det anerkendte navn for en kender af lækre ting, der ikke blev spist primært af næringsårsager: "En god gourmet", skrev det konservative 18. århundredes Dictionnaire de Trévoux, der anvender denne oprindelige betydning, "må have le goût friand " eller en raffineret gane. Nydelsen er også visuel: "J'aime un ragoût, et je suis friand", erklærede Giacomo Casanova, "mais s'il n'a pas bonne mine, il me semble mauvais". I det 18. århundrede brugtes gourmet og gourmand om fråseri, som kun ordet gourmand har beholdt. Gourmet blev gjort respektabel af Monsieur Grimod de la Reynière , hvis Almanach des Gourmands, egentlig den første restaurantguide, udkom i Paris fra 1803 til 1812. Tidligere brugte selv den liberale Encyclopédie en moraliserende tone om Gourmandise, defineret som "raffineret og ukontrolleret kærlighed til god mad", ved hjælp af irettesættende illustrationer, der modsagde de sparsomme spartanere og romere med den dekadente luksus hos sybaritterne. Jesuitternes Dictionnaire de Trévoux gik i rette med Encyclopédistes og mindede dets læsere om, at gourmandise var en af de syv dødssynder.

Referencer

Eksterne henvisninger 

 

Madkultur
Pages with unreviewed translations
Jesper Nordin

Jesper Loeser Severinsen Nordin (født 1975, København) er en dansk dirigent og komponist, der særlig har beskæftiget sig med opera og moderne kompositionsmusik.

Fra 1. Januar 2020 ansat som Musikchef for Aarhus Symfoniorkester

Uddannelse og karriere 
Nordin blev uddannet på Det Kongelige Danske Musikkonservatorium på valdhorn i 1999, og han fik ansættelse i Odense Symfoniorkester som hornist.

I 2002 fik han orlov fra symfoniorkestret for at blive dirigent. Nordin blev optaget på Københavns Musikkonservatoriums dirigentlinje i 2002. Han fik plads i solistklassen, og blev færdig i december 2006. Hans lærere var bl.a. Giancarlo Andretta, Frans Rasmussen, Tamás Vetö og Dan-Oluf Stenlund. Han fik desuden private timer hos Janos Fürst.

Siden har han dirigeret alle landets professionelle orkestre, heriblandt Odense Symfoniorkester og Sjællands Symfoniorkester, kor og ensembler. Han har også dirigeret orkestre fra Finland, Sverige, Ungarn, Ukraine og England. På Det Kongelige Teater har han været assisterende dirigent fra 2004, og han har medvirket i mere end 25 forestillinger, heriblandt en komplet opførsel af Der Ring des Nibelungen af Richard Wagner.

I perioden 2008-2010 var han ansat som Studienleiter (Indstuderingsleder) på Det Kgl. Teater. I 2012 vandt han en dansk konkurrence for dirigenter, som blev afholdt af Dansk Kapelmesterforening.

Han har uropført over 100 nyskrevne værker og har en tæt kontakt med sin generations danske komponister. Som komponist og arrangør er han opført at bl.a. Odense Symfoniorkester, DR Vokalensemblet og Det Kgl. Teater. Derudover har han været med til at uropføre flere nyskrevne værker, bl.a. Edina Hadžiselimovićs opera Waiting in nowhere på Det Kongelige Teater i 2010.

Siden april 2019 har han været dirigent for Prinsens Musikkorps.

Referencer

Eksterne henvisninger 
 

Dirigenter fra Danmark
Komponister fra Danmark
Personer fra København
Whiskysauce

Whiskysauce eller whiskysovs er en sovs med whisky fra det britiske køkken. Den er blevet populær over hele verden.

Sovsen fremstilles ved at hælde whisky på en stegepande og sætte ild til den, så sovsen ikke bliver bitter, hvorefter der tilsættes fløde og krydderier (normalt kun salt og peber.).

På trods af at flere typer alkohol har været brugt i sauce i flere hundrede år, kunne manglende dokumentation for brugen af whisky indikere, at det er en nyere opfindelse. Whisky i mad findes i victoriatiden (i 1800-tallet), hvor Isabella Beeton havde opskrifter på whiskysauce i sin berømte kogebog Mrs Beeton's Book of Household Management.

I moderne tid er whiskysauce og barbequesauce blevet kombineret for at lave whiskey-barbeque-sauce af bl.a. mærkerne Jim Beam og Jack Daniel's. Mange opskrifter på skotsk whiskysovs er populære til  Burnsmiddag til den traditionelle hovedret haggis.

Referencer 

Sovse
Mad fra Storbritannien
Sauce
Volker Kutscher

Volker Kutscher (født 26. december 1962 i Lindlar, Tyskland) er en tysk forfatter, der er særlig kendt for at have skrevet Gereon Rath-cyklussen, der omhandler en politikommisær i 1920'ernes og 1930'ernes Berlin. Den første bog er blevet filmatiseret til de første to sæsoner af Babylon Berlin, og der er planer om flere sæsoner i fremtiden.

Liv 

Kutscher opvoksede i Wipperfürth. Han læste Germanistik, filosofi og sagn på Universität Wuppertal og Universität Köln. Herefter arbejdede han som journalist i Wipperfürth.

I 1995 udgav han sin første kriminalroman kaldet Bullenmord på Köln-forlaget Emons.

I 2008 udkom bogen Der nasse Fisch, som det første bind i historisk serie om politikommisæren Gereon Rath fra Köln, der i slutningen af Weimarrepublikken kommer til Berlin og efterforsker forskellige forbrydelser.

Kutscher udgiver via Kiepenheuer & Witsch i Köln og Piper i München.

Den første bog i serien om Gereon Rath er blevet filmatiseret af Tom Tykwer, Achim von Borries og Henk Handloegten i tv-serien Babylon Berlin. Den er produceret af X Filme Creative Pool sammen med ARD Degeto, Sky og Beta Film. De første to sæsoner havde præmmiere i 2017.

Bibliografi

Gereon Rath-cyklussen 
 Der nasse Fisch. Gereon Raths erster Fall. Kiepenheuer & Witsch, Köln 2008, .
 Der stumme Tod. Gereon Raths zweiter Fall. Kiepenheuer & Witsch, Köln 2009, .
 Goldstein. Gereon Raths dritter Fall. Kiepenheuer & Witsch, Köln 2010, .
 Die Akte Vaterland. Gereon Raths vierter Fall. Kiepenheuer & Witsch, Köln 2012, .
 Märzgefallene. Gereon Raths fünfter Fall. Kiepenheuer & Witsch, Köln 2014, .
 Lunapark. Gereon Raths sechster Fall. Kiepenheuer & Witsch, Köln 2016, .
 Moabit. Galiani, Berlin/Köln 2017,  (Prequel).
 Marlow. Der siebte Rath-Roman. Piper, München 2018, .

Andre 
 Bullenmord. Emons Verlag, Köln 1995,  (sammen med Christian Schnalke).
 Vater unser. Emons Verlag, Köln 1998,  (sammen med Christian Schnalke).
 Der schwarze Jakobiner. Historischer Kriminalroman, Neuaufl. Emons Verlag, Köln 2003, .

Comic-Adaptions 
 Arne Jysch: Der nasse Fisch. Carlsen, Hamburg 2017, .

Filmografi 
 2009: Ladylike – Jetzt erst recht!
 2010: Einsatz in Hamburg – Rot wie der Tod

Referencer

Eksterne henvisninger 

 Gereon-Rath-Website
 Interview mit Volker Kutscher auf Krimi-Couch.de
 Dokumentarfilm mit und über Volker Kutscher, zusammen mit Philip Kerr und Dominique Manotti: Krimis und das Dritte Reich, Regie: Christoph Rüter, * Inhaltsangabe  bei Christoph Rüter Filmproduktion
 Interview mit Volker Kutscher über Babylon Berlin, Marlow und die Verteidigung der Demokratie auf buchszene.de
 Interview mit Volker Kutscher über das Ende der Gereon-Rath-Romane auf tagesspiegel.de
 WDR 5 (Westdeutscher Rundfunk) Tischgespräch. Gesprächskultur mit prominenten Zeitgenossen vom 20. Februar 2019

Forfattere fra Tyskland
Krimiforfattere
Personer fra Köln
Jordløse Bakker

Jordløse Bakker er et bakket overdrevsområde i den nordlige del af de Fynske Alper   ca. 10 km nordvest for Faaborg, øst for landsbyen Jordløse i Assens Kommune på Fyn. Området, 26 hektar overdrev og 36 hektar skov ejes af Danmarks Naturfond.

Historien
Danmarks Naturfond købte 15 hektar i Jordløse Bakker og 5 hektar på  Hjortebjerg der dengang var skovklædt, med det formål at bevare et af Fyns største hede- og overdrevsområder. I 2006 købte fonden med støtte fra Aage V. Jensens Fonde yderligere det 36 hektar store område Jordløse Skov, der ligger sydøst for bakkerne med henblik på at genskabe det som overdrev. I 2007, købte Danmarks Naturfond overdrevet Sandbjerg på 5,5 ha. som ligger i forbindelse med Hjortebjerg af det da nedlagte Fyns Amt.

Naturen
Fra de godt 100 meter høje bakker  Hjortebjerg og Sandbjerg, og fra de andre højdepunkter i Jordløse Bakker er der en vid udsigt over det fynske landskab og Helnæsbugten.

Bakkerne bliver friholdt for opvækst af træer og buske, så det åbne overdrev fastholdes. På grund af de forskellige klimabetingelser på nord- og sydskråninger er der gode levesteder  for mange forskellige dyr og planter.

Kilder og henvisninger

 Folder om Jordløse bakker og skov   Danmarks Naturfredningsforening 1. december 2016
 Driftsplan for området på danmarksnaturfond.dk
 Bestigning af Hjortebjerg i Jordløse Bakker  på bestigbjerge.dk
Topografisk kort på miljoegis.mim.dk

 
Lokaliteter i Assens Kommune
Overdrev
Bakker i Danmark
Nokere Koerse 2019

Nokere Koerse 2019 var den 74. udgave af cykelløbet Nokere Koerse. Løbet var en del af UCI Europe Tour-kalenderen og blev arrangeret 20. marts 2019. Det blev vundet af hollandske Cees Bol fra .

Hold og ryttere

Danske ryttere 
 Asbjørn Kragh Andersen kørte for 
 Jonas Aaen Jørgensen kørte for 
 Nicolai Brøchner kørte for 
 Mathias Norsgaard Jørgensen kørte for 
 Andreas Stokbro kørte for 
 Rasmus Bøgh Wallin kørte for 
 Tobias Kongstad kørte for 
 Lasse Norman Hansen kørte for Corendon-Circus
 Mikkel Bjerg kørte for 
 Jakob Egholm kørte for

Resultater

Eksterne henvisninger
 

2019
UCI Europe Tour 2019
Stormen (film fra 1928)

Stormen (The Wind) er en amerikansk dramafilm fra 1928 instrueret af Victor Sjöström med Lillian Gish, Lars Hanson, Montagu Love og Dorothy Cumming i hovedrollerne.

Handling 
En kvinde fra det østlige USA flytter til Texas og må leve med den konstante vind, sandet og brutale mænd.

Om filmen 
Filmen er en af de sidste stumfilm udgivet af MGM. Den havde premiere i Sverige den 3. december 1928 og er den sidste af Victor Sjöströms betydelige amerikanske film og anses som hans hovedværk fra USA-tiden. Filmen er baseret på en roman af Dorothy Scarborough.

Medvirkende i udvalg 
 Lillian Gish - Letty Mason
 Lars Hanson - Lige Hightower
 Montagu Love - Wirt Roddy
 Dorothy Cumming - Cora
 Edward Earle - Beverly
 William Orlamond - Sourdough

Eksterne henvisninger 
 Stormen imdb.com
 Uddrag

Stumfilm fra USA
Film af instruktører fra Sverige
Pierre Pincemaille

Pierre Pincemaille (født 8. december 1956 i Paris, død 12. januar 2018 i Suresnes) er en fransk organist og musiklærer.

Pierre Pincemaille kom ind på konservatoriet i Paris i en alder af 14 år og havde Henri Challan, Jean-Claude Raynaud, Marcel Bitsch, Jacques Castèréde og Rolande Falcinelli som lærere. I 1977 vandt han harmonik, i 1978 kontrapunkt i fuga og i 1979 orgel-fortolkning i orgel-akkompagnement.

Pierre Pincemaille blev i 1990 tildelt Grand Prize i Chartres internationale konkurrence.

Fra 1982 til 1987 var Pierre Pincemaille organist ved Saint-Eugene-Sainte-Cécile-kirken i Paris, og i en alder af 31 vandt han en konkurrence ved Klosterkirken Saint-Denis.

Han fik stillingen som professor i kontrapunkt i 2005 ved konservatoriet i Paris.

Han har et verdensomspændende ry som koncertorganist og improvisator.

Bibliografi 
 Elke Völker, « Der Reiz perfekter Illusion. Ein Interview mit dem Pariser Organisten und Starimprovisator Pierre Pincemaille » in Organ – Journal für die Orgel 1, No. 1 (1998), p. 18–21.

Eksterne henvisninger 

 
  (Ede, Holland)

Referencer 

Franskmænd i 1900-tallet
Franskmænd i 2000-tallet
Professorer fra Frankrig
Organister fra Frankrig
Komponister fra Frankrig
Klassiske komponister fra det 20. århundrede
Klassiske komponister fra det 21. århundrede
Orgelkomponister
Personer fra Paris
Fingersamling

Fingersamling er en sammenføjningsmetode hvor man fræser eller udskærer kantede tapper i enden af træ af samme type, bredde, der så påføres lim (fx epoxy) inden de som "fingre" griber ind i hinanden. 

Fingrenes funktion er dels at skabe en større kontaktflade mellem træstykkerne på langs af træets ved, hvilket gør at samlingen bliver mere solid.

Se også
 Fingerskarring

Snedkeri
Byggeteknik
Grydelåg

Grydelåg er et låg til at lægge over en gryde, typisk fremstillet af glas eller metal.  Grydelåget kan benyttes for at undgå fremmedlegemer i maden, desuden spares der energi under opvarmning ved brug af grydelåg, da der kun skal bruges en tredjedel energi i forhold til hvis man ikke benytter låg.

Kilder 

Gryder
Nordens dag

Nordens dag er den dag, hvor det nordiske samarbejde gennem Nordisk Råd fejres på datoen, hvor den nordiske grundlov, Helsingforsaftalen, blev underskrevet den 23. marts 1962.
Aftalen er en politisk aftale mellem Danmark, Sverige, Norge, Island og Finland, hvor rammerne for det nordiske samarbejde i Nordisk Råd blev udstukket. Dagen er en flagdag, hvor der flages med de nordiske flag.

Etableret i 1962
Dag
Nordisk Råd
Bromeddikesyre

Bromeddikesyre er en  kemisk forbindelse med formlen CH2BrCO2H. Det er et farveløst fast stof og et relativt stærkt alkyleringsmiddel. Bromeddikesyre og den estre bliver ofte brugt som byggeblokke i organisk syntese til bl.a. fremstilling af lægemidler.

Stoffet fremstilles ved en brominering af eddikesyre.

 CH3COOH  +  Br2  →  CH2BrCOOH  +  HBr

Det kan også fremstilles ved Hell-Volhard-Zelinsky processen:

 CH3COOH  +  Br2  +  Rød fosfor →  CH2BrCOOH

Referencer 

Carboxylsyrer